**DOBRO JUTRO!**

**JESI LI SE NASPAVALA/NASPAVAO? JESI LI NEŠTO SANJALA/SANJAO?**

**AKO JESI, ISPRIČAJ RODITELJIMA ŠTO SI SANJALA/SANJAO I KAKO SI SE OSJEĆALA/OSJEĆAO.**

**VESELIŠ LI SE POVRATKU U ŠKOLU?**

**U SRIJEDU ĆEMO SE SVI, NADAM SE, OPET VIDJETI U NAŠOJ UČIONICI!**

**MORAT ĆEMO TO PROSLAVITI NEKOM VESELOM PJESMOM!**

**A SADA..IDEMO MALO UČITI..**

**HRVATSKI JEZIK**

SLIKOPRIČA - ZAŠTO GRMIČAK NIJE MOGAO RASTI

NAKON ŠTO SI VRIJEDNO **RADILA/RADIO** UZ ŠKOLU NA TREĆEM,


SAD ĆEŠ, UZ POMOĆ RODITELJA, **PROČITATI/POSLUŠATI** PRIČU O MALOME **GRMU, GRMIČKU**.


PRIJE NEGO **PROČITAŠ/POSLUŠAŠ** PRIČU, PRISJETI SE ŠTO JE TO ODGOVORNO PONAŠANJE.


TKO SE U **JUTARNJOJ PRIČI,** *ODGOVORNO PONAŠANJE*, PONAŠAO ODGOVORNO?

KAKO SE TI MOŽEŠ ODGOVORNO PONAŠATI?

**SAD PAŽLJIVO POSLUŠAJ** PRIČU O GRMIČKU I DOZNAJ **TKO SE U PRIČI *NIJE* PONAŠAO ODGOVORNO**?







**SAD RODITELJIMA USMENO ODGOVORI NA SLJEDEĆA PITANJA:**

KAKO TI SE SVIDJELA PRIČA?

JE LI VESELA ILI TUŽNA?

ŠTO SE GRMIČKU DOGODILO?

TKO GA JE SVE OZLIJEDIO?

KAD NEKOM CVIJETU, GRMU ILI STABLU OTKINEŠ LISTIĆ, MISLIŠ LI DA JE TO U REDU? ZAŠTO?

ŠTO BI PIRUČILA/PORUČIO LJUDIMA KOJI NE PAZE NA BILJKE I UNIŠTAVAJU IH?

**ZADATAK: OTVORI** NOVU, ČISTU STRANICU PISANKE ZA **HRVATSKI JEZIK** I (SAD VEĆ SIGURNO I SAMA/SAM ZNAŠ) NAPIŠI U GORNJEM DESNOM KUTU DANAŠNJI NADNEVAK **21.9.2020.**

**NACRTAJ** NAŠEG GRMIČKA ALI ONAKO KAKO **BI IZGLEDAO** DA GA NITKO NIJE OZLIJEDIO.

NEKA IMA **GUSTE GRANE I VELIKE ZELENE LISTOVE I** NALJEPŠI JE GRM KOJI SI DO SADA NACRTALA/NACRTAO.

DA GRMIČKU **NE BUDE DOSADNO**, NACRTAJ KRAJ NJEGA, ILI NA NJEMU, **ŽIVOTINJE** KOJE SE OBIČNO NALAZE BLIZU TAKO LIJEPIH GRMOVA KAO ŠTO JE TVOJ U PISANCI.


TO MOGU BITI **PTICE, CRVIĆ, MRAVI, JEŽ, MACA**…ILI NEKE DRUGE ŽIVOTINJE.

NA KRAJU, UZ POMOĆ RODITELJA, ODIGRAJ KVIZ [ZAŠTO GRMIČAK NIJE MOGAO RASTI.](https://wordwall.net/hr/resource/1556992/hrvatski-jezik/za%C5%A1to-grmi%C4%8Dak-nije-mogao-rasti)

**ZADATAK: I** DANAS ĆEŠ MALO VJEŽBATI RUKU KOJOM PIŠEŠ.

SJEĆAŠ SE, TO SU PREDVJEŽBE ZA POČETNO PISANJE SLOVA.

KAD RUKU IZVJEŽBAMO, POČET ĆEMO PISATI PRVA SLOVA. ☺



ISPOD CRTEŽA GRMA ILI NA SLJEDEĆU STRANICU, **PIŠI** OVAKVE **CRTE** KAO NA OVOJ SLICI.

**PAZI,** SVAKU VRSTU CRTA **NACRTAJ U DVA REDA**.

SIGURNA SAM DA ĆEŠ, KAO I DO SADA, **UREDNO I TOČNO** SVE NAPRAVITI. ☺



**MATEMATIKA**

PIRAMIDA

U ŠKOLI NA TREĆEM DOZNALA/DOZNAO SI NEŠTO O JOŠ JEDNOM GEOMETRIJSKOM TIJELU – **PIRAMIDI.**

POGLEDAJ **FOTOGRAFIJU** - ZNAŠ LI GDJE SE NALAZE OVE **PIRAMIDE**?

NALAZE SE U **EGIPTU** I TO SU ZAPRAVO GROBNICE EGIPATSKIH VLADARA, **FARAONA**.



**ZADATAK:** OTVORI MATEMATIČKU BILJEŽNICU I NA NOVU, ČISTU STRANICU, U DESNOM KUTU, NAPIŠI DANAŠNJI NADNEVAK **21.9.2020.** U SREDINU STRANICE PREPIŠI VELIKIM TISKANIM SLOVIMA

**PIRAMIDA**

SLOVA MOŽEŠ UKRASITI PO ŽELJI.

**PRISJETI SE** ŠTO NAS SVE OKRUŽUJE, A **OBLIKA JE PIRAMIDE**.

POMOĆI ĆU TI SLIČICAMA I FOTOGRAFIJAMA, A TI SE PROBAJ SJETITI JOŠ NEKIH PREDMETA.

**ZADATAK**: **ODABERI**  NEKOLIKO PREDMETA KOJI TE NAJVIŠE **PODSJEĆAJU NA PIRAMIDU** I **NACRTAJ** IH UOKOLO RIJEČI **PIRAMIDA.**



POGLEDAJ VIDEO O


[**PIRAMIDAMA.**](https://www.youtube.com/watch?v=QslqIBIEhvE&feature=emb_title)

ODIGRAJ KRATAK

[**KVIZ**](https://wordwall.net/hr/resource/252203/kvadar-kocka-i-piramida)

U KOJEMU MORAŠ PREPOZNATI I RAZVRSTATI PREDMETE OBLIKA KOCKE, KVADRA I PIRAMIDE.

**SRETNO!! ☺**



**TJELESNA I ZDRAVSTVENA KULTURA**

VJEŽBE RAZGIBAVANJA

PLES

U ŠKOLI NA TREĆEM **MOGLA/MORAO SI VIDJETI** RAZNE VJEŽBE ZA **JAČANJE, RAZGIBAVANJE I ISTEZANJE TIJELA** UZ POMOĆ LOPTE.

SIGURNA SAM DA SI IH VRIJEDNO **IZVODILA/IZVODIO** UZ UČITELJICU I TRENERA.

SAD ĆEŠ SE MALO **RASPLESATI**, UZ GLAZBU.

POZOVI SVE KOJI SU SAD S TOBOM U KUĆI DA TI SE PRIDRUŽE.

NARAVNO, PRIJE TOGA SE **UDOBNO OBUCI** I PAZI DA UZ SEBE IMAŠ **DOVOLJNO VODE** JER JE TEKUĆINA JAKO VAŽNA ZA LJUDSKI ORGANIZAM, NAROČITO KAD VJEŽBAŠ. ☺

[PLES](https://www.youtube.com/watch?v=FnVXTEUmba8&feature=emb_logo)

**ZELENI ZADATAK:**

PRISJETI SE PRIČE O **GRMIĆU** I KAKO NEKI NE BRINU O **PRIRODI** KOJA NAS OKRUŽUJE.

**KAKO TI MOŽEŠ POMOĆI PRIRODI**? BACAŠ LI **SMEĆE I OTPAD** U PRIRODU?

**RAZVRSTAVAŠ LI** OTPAD U KUĆI? PREPOZNAJEŠ LI **SPREMNIKE ZA OTPAD** (PAPIR, PLASTIKA, BIOOTPAD…)?

DANAS SE IGRAJ **MALOG KUĆNOG ČISTAČA I POMAGAČA**.

**POGLEDAJ** TREBA LI NEŠTO **BACITI,** IMAŠ LI ISKORIŠTENIH PAPIRIĆA KOJE MORAŠ ODVOJITI U **OTPAD** S PAPIROM, TREBA LI NEŠTO DRUGO **POSPREMITI,** **POČISTITI…**

**ZAMISLI** DA JE TVOJ STAN/KUĆA **VELIKA ŠUMA ILI LIVADA** KOJU MORAŠ SPASITI OD SMEĆA I OTPADA.

PITAJ RODITELJE **KAKO IM JOŠ MOŽEŠ POMOĆI**, A KADA ZAVRŠIŠ, SAMA/SAM SEBI DAJ **RUKOM 5** JER SI **SLUŽBENO** POSTALA/POSTAO ČUVARICA/ČUVAR PRIRODE! ☺

**BRAVO I PUSA OD UČITELJICE DUBRAVKE!!**